Tara Thai ຮ້ານ​ອາຫານ​ລາວ-​ໄທ ​ແຫ່ງ​ທໍາ​ອິດ​ຊອງ​ລັດ Oeregon ເປີດ​ບໍລິການ ມາ​ນານ​ກວ່າ 25 ປີ​ແລ້ວ
Tara Thai ຊຶ່ງ​ເປັນ​ຮ້ານ​ອາຫານ​ລາວ-​ໄທ​ແຫ່ງ​ທໍາ​ອິດ​ຊອງ​ລັດ Oeregon ທີ່​ໄດ້​ເປີດ​ໃຫ້​ບໍລິການມາ​ນານ​ກວ່າ 25 ປີ​ແລ້ວ.
ໃນລາຍການຊີວິດຊາວລາວໃນຕ່າງແດນມື້ນີ້ ສອງສາມີ ພັນລະຍາ ລາວ-ອາເມຣິກັນ ເຈົ້າຂອງຮ້ານອາຫານ Tara Thai ທ່ານ ດໍາຣົງ ແລະຍາເອື້ອຍ ລາວັນນີ ພົມມະເນດ ໄດ້ມາໂອ້ລົມກັບ VOA ຂໍເຊີນທ່ານຮັບຟັງລາຍລະອຽດຂອງການສໍາພາດ ຈາກວັນນະສອນ ໄດ້ໃນອັນດັບຕໍ່ໄປ ໃນຫວ່າງຕົ້ນເດືອນກັນຍານີ້ ວັນນະສອນໄດ້ມີໂອກາດໄປຮ່ວມງານສັງສັນຂອງປະຊາຄົມ ລາວ-ອາເມຣິກັນທີ່ເມືອງ Portland, ລັດ Oeregon ແລະກໍຖືໂອກາດຢ້ຽມຢາມຮ້ານ ອາຫານ Tara Thai ຊຶ່ງເປັນຮ້ານອາຫານລາວ-ໄທແຫ່ງທໍາອິດຊອງລັດ Oeregon ທີ່ໄດ້ເປີດໃຫ້ບໍລິການມານານກວ່າ 25 ປີແລ້ວ ຊຶ່ງທາງທ່ານດໍາຣົງ ແລະເອື້ອຍລາວັນນີ ພົມມະເນດ ໄດ້ມາໂອ້ລົມກັບ VOA ຢ່າງເປັນກັນເອງກ່ຽວກັບເບື້ອງຫຼັງຄວາມເປັນມາ, ການບໍລິຫານ ໃຫ້ບໍລິການອາຫານລາວຕ່າງໆນາໆ ຊຶ່ງວ່າທັງສອງຈະພົບຄວາມຫຍຸ້ງ ຍາກລໍາບາກຫຼືຍາກງ່າຍ ຢ່າງໃດແດ່ນັ້ນ ຂໍເຊີນທ່ານເຂົ້າໄປຮັບຟັງຈາກການສໍ່າພາດ ດັ່ງຕໍ່ໄປນີ້: /ການສໍາພາດ/ ອາຫານໄທເປັນອາຫານທີ່ຕີຕະຫຼາດສາກົນໄດ້ແລ້ວ ແລະເປັນທີ່ຮູ້ຈັກຂອງຜູ້ບໍລິໂພກ ເພາະສະນັ້ນ ກໍບໍ່ເປັນການແປກ ປະຫຼາດຫຼືແປກໃໝ່ທີ່ຈະເຫັນຊື່ ຮ້ານອາຫານເປັນຊື່ທີ່ຈະອອກມາ ເປັນໄທ ແຕ່ຂ້າງໃນເຈົ້າຂອງ ຮ້ານ ພໍ່ຄົວແລະພະນັກງານນັ້ນ ກໍຈະເປັນຄົນລາວ ຊຶ່ງທ່ານຜູ້ຟັງ ກໍຄົງຈະບໍ່ປະຕິເສດທີ່ວ່າ ຈະບໍ່ມີ ຊາດໃດທີ່ຈະເຮັດ "ລາບລາວ" ໃຫ້ແຊບແລະມີລົດຊາດທີ່ເປັນລາວ 100% ເທົ່າກັບເຈົ້າຂອງຕົ້ນຕໍາຫຼັບທີ່ເປັນຄົນລາວເອງ ເຊຶ່ງທ່ານດໍາຣົງໃຫ້ເຫດຜົນຂອງການໃຫ້ຊື່ຮ້ານອາຫານ Tara Thai ວ່າ: /ສຽງ/ ພັນລະຍາທ່ານດໍາຣົງ ຍາເອື້ອຍລາວັນນີ ຜູ້ລິເລີ່ມຢາກມາເປີດຮ້ານອາຫານ ກໍໄດ້ແບ່ງ ປັນຄວາມຄິດຄວາມເຫັນ ສູ່ຟັງວ່າ ຢາກຈະສ້າງວຽກເຮັດງານທໍາໃຫ້ພີ່ນ້ອງ ຊຶ່ງກໍຫາ ວຽກຍາກແດ່ໃນໄລຍະນັ້ນ ກໍເລີຍມາເປີດຮ້ານເພື່ອຈະໃຫ້ພີ່ນ້ອງໄດ້ວຽກງານ ແຕ່ພໍໄດ້ ເປີດໃຫ້ບໍລິການແລ້ວ ເຊົາບໍ່ໄດ້ ຊຶ່ງເພິ່ນໃດ້ໃຫ້ເຫດຜົນວ່າ: /ສຽງ/ ການທີ່ຈະພົບຄວາມສໍາເລັດ ເປີດໃຫ້ບໍລິການມາໄດ້ນານກວ່າ 25 ປີ ນີ້ ບໍ່ແມ່ນຂອງງ່າຍ ນອກຈາກທີ່ຈະເປັນເຈົ້າຂອງຮ້ານ ແລ້ວ, ຍັງເປັນຄົນເສີບ, ຄົນຮັບ ແຂກ, ໃຫ້ບໍລິການຕ່າງໆນາໆ ແມ້ນແຕ່ທັງລົງມືເປັນພໍ່ຄົວເອງ ຊຶ່ງທ່ານດໍາຣົງອະທິບາຍວ່າ: /ສຽງ/ ຍາເອື້ອຍລາວັນນີ ທີ່ນັ່ງຢູ່ຂ້າງໆ ຍັງເສີມຕື່ມອີກວ່າ ນອກຈາກຈະ ນໍາສະເໜີອາຫານແຊບໆຕ່າງໆ ນາໆແລ້ວ ຍັງຕ້ອງມິຫົວຄິດປະ ດິດສ້າງ, ມີແນວຄິດສ້າງສັນ ພ້ອມທີ່ຈະດັດແປງ ປຸງແຕ່ງອາ ຫານໃຫ້ຖືກກັບລູກຄ້າແລະໝູນ ໃຊ້ວັດຖຸ, ເຄື່ອງປະກອບຄືຜັກ ໝີ່່ ຕາມລະດູການໃນເຂດທ້ອງຖິ່ນນັ້ນນໍາ ຊຶ່ງເພິ່ນໃຫ້ເຫດຜົນດັ່ງນີ້: /ສຽງ/ ຈຸດເດັ່ນທີ່ສໍາຄັນອີກອັນນຶ່ງທີ່ທັງ ສອງພູມໃຈທີ່ສຸດກໍຄື ນອກຈາກ ການແນະນໍາອາຫານລາວແລ້ວ ຍັງສົ່ງເສີມວັດທະນະທໍາຂະນົບ ປະເພນີລາວໄປໃນຕົວ ໃຫ້ຊາວ ໂລກຮູ້ຈັກອາຫານລາວ, ປະ ເທດລາວ ວັດທະນະທໍາລາວ ນໍາອີກ ຊຶ່ງທ່ານດໍາຣົງກ່າວຕໍ່ ໄປວ່າ: /ສຽງ/ ສ່ວນຍາເອື້ອຍລາວັນນີ ກໍພູມໃຈທີ່ວ່າ TARA THAI ໄດ້ກາຍມາເປັນສ່ວນນຶ່ງຂອງ ການນໍາສະເໜີວັດທະນະທໍາ ວິຖີຊີວິດ, ການເປັນກິນຢູ່ຂອງລາວແລ້ວ ຍັງເປັນສ່ວນນຶ່ງ ຂອງຄອບຄົບຂອງແຂກຜູ້ທີ່ເຂົ້າມາສໍາພັດແລະໃຊ້ບໍລິການ ຊຶ່ງເພິ່ນກ່າວສະຫຼຸບດັ່ງນີ້: /ສຽງ/ ອາທິດໜ້າທາງລາຍການຊີວິດຊາວລາວໃນຕ່າງແດນ ກໍຈະນໍາເອົາປະສົບການຂອງ ຄົນລາວອະເມຣິກັນອື່ນໆມາສະເໜີທ່ານຜູ້ຟັງອີກ ກະລຸນາຄອຍຕິດຕາມຮັບຟັງ